text: প্লাবন কোরেশী একজন বাংলাদেশী সুরকার, গীতিকার এবং সঙ্গীতশিল্পী। তিনি মায়া: দ্য লস্ট মাদার চলচ্চিত্রের "বাড়ির ঐ পূর্বধারে" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।
  
  কর্মজীবন
  কোরেশী গীতিকার ও সুরকার হিসেবে  ১৯৯০- দশক এর মাঝামাঝি সময় থেকে কাজ করছেন। তার গীতে ও সুরে উল্লেখযোগ্য অ্যালবাম হল মনির খানের অঞ্জনা, রবি চৌধুরীর রঙের বন্ধু, ফজলুর রহমান বাবুর ইন্দুবালা, দিলরুবা খানের তোমার আমার, রিংকুর বিবাগী, এবং ধ্রুব গুহের একক গান "একলা পাখি" ও "যে পাখি ঘর বোঝেনা"।
  
  ২০১৭ সালে "ইশকুলে যাব না" গানের মধ্য দিয়ে তিনি প্রথমবারের মত সঙ্গীতশিল্পী হিসেবে আবির্ভূত হন। গানটির গীতিকার এবং সুরকার তিনি নিজেই। গানটির সঙ্গীতায়োজন করেছেন মুহিদুল মুন। গানটি প্রকাশ করেছে সাউন্ডটেক।
  
  ২০১৯ সালের শেষভাগে তিনি ফকির হযরত শাহের গীতে "ভালোবাসার নাম নেবো নাম মুখে" গানের সুরারোপ করেন এবং এতে কণ্ঠ দেন। এটি তার সুরারোপিত অন্য কোন গীতিকারের লেখা প্রথম গান। মডার্ন ফোক ধারার গানটির সঙ্গীতায়োজন করেন রিয়েল আশিক। গানটির ভিডিও নির্মাণ করেন সাইফুল ইসলাম। গান ও ভিডিওটি আবর্তন মিডিয়ার ইউটিউব চ্যানেলে প্রকাশিত হয়।
  
  অ্যালবামের তালিকা
   কষ্টে আছে আইজুদ্দিন
   সাপলুডু
   পাষানী
  
  পুরস্কার
   ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার - "বাড়ির ঐ পূর্বধারে" (চলচ্চিত্র - মায়া: দ্য লস্ট মাদার)
  
  তথ্যসূত্র
  
  বহিঃসংযোগ
  
  বিষয়শ্রেণী:জীবিত ব্যক্তি
  বিষয়শ্রেণী:গাজীপুরের ব্যক্তি
  বিষয়শ্রেণী:বাংলাদেশী পুরুষ সুরকার
  বিষয়শ্রেণী:বাংলাদেশী গায়ক
  বিষয়শ্রেণী:বাংলাদেশী গীতিকার
  বিষয়শ্রেণী:শ্রেষ্ঠ সুরকার বিভাগে জাতীয় চলচ্চিত্র পুরস্কার (বাংলাদেশ) বিজয়ী
title: প্লাবন কোরেশী